Ódol

Ódol (nom uficiàl en italià: Odolo) l'è 'n cümü italià, de la regiù de la Lombardìa, en Pruvìncia de Brèsa. El g'ha presapóch  abitàncc (dàto del  ), 'na superfìce de 6 km² e 'na densità de popolasiù de ab./km². El cunfìna coi cümü de Gnùzen, Prezéi, Sàbio e Vài.

Del cümü de Ódol fà part apò a le frasiù de Butìghe (cèntro aministratìf), Brète, Cadèla, Cagnàdech, Cà de Ódol, Serét, Cete, Colombér, Fùren, Gnavla, Pamparàne e Vich.

El paés l'è sitüàt endèla Conca Dóra cioè la vàl del torènt Vrènda che la töl dét pò a 'l teretóre dei cümü de Gnùzen, Biù e Prezéi, endèla Val Sàbia centràla. L'altèsa mìnima söl leèl del mar l'è de 292 méter e chèla màsima l'è de 713 méter. El se tróa a 30 Km de Brèsa e 'n antichità par che l'ünica stràda che gh'ìa per rià a Brèsa l'ìes chèla che de Cà de Ódol la pàsa per el col de Sant Özébe e la va zó a Caì e Nàe. Per rià a Sàbio se dopràa, e la gh'è amò, la vià ciamàda "del bósch”. L'abitàt de Ódol l'è streersàt del torènt Vrènda.

Odol el vé lüminàt endèi docümèncc riferìcc a l'enventàre (fàt endèl perìodo 'ntra 'l 879 - e 'l 906) dei posedimèncc del Monastér de Santa Giulia de Brèsa col nòm de "in curte Audalvico"Còdes diplomàtich de la Lombardìa Medievàla - 46. Breve de terris <879 - 906> . Endèl córs dei sècoi l'è stat lüminàt apò a come "Otholo" e "Othulis". Endèl Medioévo alt, el sò teretóre el gh'ìa de fà part de la piéf de Biù.
Endèl sècol XIV el vé 'nglobàt endèi dumìni dei Visconti de Milà (1337-1426) e col nòm de "Othulo" el vé a fà part de la Quàdra de la Al Sàbia.

El paés de Ódol al dé d'encö 'l prezènta caraterìstiche de 'n ambiènt endüstriàl e póch o negót gh'è restàt de le atività rürài de 'na ólta: aciaierìe e feriére i è le 'ndüstrie tìpiche de la zòna.

Del setèmber del 2008 Ódol l'è 'nzemelàt col cümü de Gonnosfanadiga, paés de la Sardégna de la pruvìncia del Medio Campidano.

 Evulusiù demogràfica 

 Colegamèncc estèrni 

 Nutìsie a mèret de Ódol sö www.vallesabbianews.it (en italià)

 Riferimèncc 

Categoria:Val Sabia